Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli peaminister Benjamin Netanyahu kinnitas,
et kui keegi arvab, et Iisrael loobub täitmast
oma väljaöeldud eesmärke Gaza sõjas, elab ta pettekujutlustes.
Iisraeli kaitseminister Yoav Gallant teatas,
et mere-ja õhujõud valmistuvad käsuks kõrvaldada ohud meresõidule.
Iraani käsilased Iraagis
on taas tulistanud rakette baasidele, kus paiknevad USA sõjaväelased.
Iisraeli armee on sisuliselt lõpetanud
islamistliku Hamasi strateegilise maa-aluse taristu kaardistamise
Gaza sektori põhjaosas.
Kõneldes viimastest arengutest ses palestiinlaste enklaavis,
teatas kontradmiral Daniel Hagari,
et Iisraeli Kaitsevägi on laiendanud operatsioone täiendavaile aladele.
Iisraeli Kaitsevägi hoogustab võitlust,
laiendades operatsioone Daraj Tuffah'ni Shujaiya lähistel.
Seega sõdime Jabaliya's, Beit Hanoun'is, Shujaiya's, Daraj Tuffah's.
Kõik nad asuvad lähedal Gazaga piirnevatele asulatele,
nagu Nir Am, Kfar Aza ja Miflasim.
Üritame muuta piiriäärseid turvaolusid, võitleme terrorismiga neis paigus.
Tagame teistsuguse turvaolukorra,
võimaldades elanikel naasta, kui see aeg tuleb.
Admiral Hagari teatas veel, et Kaitsevägi on vallutanud
Hamasi juhtide peamise maa-aluse taristu,
mida islamistlik terrorirühm kasutas
selle terrorist kihava enklaavi põhjaosa kontrollimiseks.
Täna avaldasime, et Kaitsevägi sõdib Hamasi eliidi paigas Gaza kesklinnas.
See ala on täis Hamasi poliitilise ja sõjalise juhtkonna asutusi.
See paik oli varjuks
sadadele terrorismitaristuile, mis asusid tsiviilhooneis.
Luureandmete abil paljastasid me väed
keeruka strateegilise maa-aluse taristuvõrgu,
mida kasutasid Hamasi juhid: Haniyeh, Deif ja Yahya Sinwar,
kes kõik kasutasid neid taristuid nii tava- kui eriolukordades,
sh sõja alul 7. oktoobril, mil sooritasid oma operatsioone sealt.
Tasub märkida, et maa-alune taristu
sisaldas ka ülalmainitud Hamasi eliidi kvartali tunnelivõrku,
mis küündis mitme haiglani, sh Shifa'ni, samuti koolideni,
ÜRO abiühingu rajatisteni ja muu tsiviiltaristuni.
Kaitsevägi teeb süstemaatilist tööd terroritaristu väljajuurimiseks Gazast,
Biden'i valitsus näib aga tugevdavat survet Iisraelile
minna praeguselt intensiivselt järgult üle piiratumale tegutsemisele,
hoolimata sõja sihtidega seotud operatsioonilistest nõuetest.
On selge, et konflikt liigub ja peabki liikuma vähemintensiivsesse järku,
ja me eeldame ja tahame näha suundumust täppistegutsemise poole
vähema arvu sõduritega,
mis keskenduks tegelikult Hamasi juhtidele, tunnelivõrgustikule
ja mõnele muule olulisele asjale,
ja kui see juhtub, siis küllap väheneb ka oluliselt kahju tsiviilelanikele.
Oleme kogu aeg öelnud - ja meil on neid vestlusi pea iga päev -
et on ülioluline, kuidas Iisrael oma operatsioone teostab.
Biden'i valitsuse esidiplomaat märkis aga veel,
et ehkki ta kuuleb rahvusvahelisi üleskutseid konflikti lõpetamiseks,
on ta hämmingus, et ükski relvarahule üleskutsuja ei nõua agressorilt -
islamistlikult Hamasilt - relvade mahapanemist,
millega sõda lõpeks koheselt.
Üks, mis mind imestama paneb, on, et mõistetavalt sooviksid kõik näha
selle konflikti võimalikult kiiret lõppu.
Ent kui see lõpeb nii, et jääb alles Hamas,
ja ta võimekus ja väljaöeldud kavatsus korrata üha 7. oktoobrit,
siis pole see Iisraeli huvides,
pole regiooni huvides, pole maailma huvides.
Ja mind hämmeldab, et ehkki kuuleme taas paljusid riike kutsumas üles
lõpetama seda konflikti, mida me ju kõik sooviksime,
ei kuule ma praktiliselt kedagi ütlemas, nõudmas Hamasilt,
et ta lõpetaks tsiviilelanike taha peitumise, loovutaks relvad, alistuks.
See lõpeks homme, kui Hamas seda teeks,
see lõppenuks üks kuu, kuus nädalat tagasi, kui Hamas seda teinuks.
Ja kuidas saab olla,
et ei nõuta midagi agressorilt, vaid ainult ohvrilt?
Seega oleks hea, kui oleks tugev rahvusvaheline hääl,
mis survestaks Hamasi tegema, mis vaja, et see lõpeks.
Ja veelkord, see võiks lõppeda homme.
Tuleb rõhutada, et sellal kui USA
töötab väsimatult konflikti laienemise tõkestamiseks,
rõhutas peaminister Benjamin Netanyahu salvestatud avalduses,
et kui keegi ootab Iisraelilt relvarahu, elab ta ilmselt pettekujutlustes.
Jätkame sõda lõpuni! See jätkub, kuni Hamas on kõrvaldatud - võiduni!
Kui keegi arvab, et peatume, siis on ta tegelikkusest irdunud.
Me ei peata võitlust, kuni kõik meie seatud sihid on saavutatud:
Hamasi kõrvaldamine,
me pantvangide vabastamine ja Gaza ohutukstegemine.
Ründame Hamasi ränga tulega, kõikjal, ka täna.
Ründame ka nende käsilasi lähedal ja kaugel.
Kõik Hamasi terroristid, esimesest viimaseni, on elavad surnud.
Neil on vaid kaks võimalust: alistuda või surra.
Punasel merel kinnitas Iisraeli kaitseminister Yoav Gallant,
kes väisas Iisraeli sõjalaeva, mis tegutses Eilati ranniku lähedal,
et Jeruusalemm ei salli ähvardusi ega püüdeid kahjustada Iisraeli maad,
rõhutades veel, et Iisraeli merevägi ja õhujõud on käsu ootel valmistumas.
Iisraeli sõjalaevade Herev, Hanit ja Magen isikkoosseis,
kiidan teid viimaste päevade tegevuse eest Iisraeli riigi kaitsel
kaugete ohtude eest merelt ja maalt!
Meie ees on veel palju missioone. Parimat teile - edu missioonidel!
Jeruusalemma esikaitseametniku sõnad olid ilmselt vastuseks
huti hõimu, mis juhib Iraani-meelset ühingut Ansar Allah Jeemenis -
juhi värskeimale avaldusele.
Ameeriklased teatasid uuest käigust.
Ameeriklased püüdsid ja üritasid algusest peale kaitsta
mööduvaid Iisraeli laevu ja Iisraeliga seotud laevu.
Nende sõjalaevad - mõned neist sõidavad ees, mõned taga ja kõrval,
püüdsid algusest peale igapidi pakkuda kaitset Iisraeli laevadele.
Kuid nüüd püüavad nad panna ka teisi kaitsma Iisraeli laevu
ja kaitsma Iisraeliga seotud laevu.
Huti hõimu juht, kelle ühingu moto väljendab selle püüdu
hävitada nii USA ja Iisrael, kinnitas veel oma TV-kõnes,
et tema Iraani-toetatud rühm Ansar Allah annab vastulöögi
igale laevale, mis püüab nurjata tema rünnakuid mereliikluse vastu.
Me ei vaata pealt, kui USAl on kiusatus olukorda veelgi teravdada
ja teha rumalusi, rünnates meie riiki või sõdides selle vastu.
Ründame iga ameeriklast, kes meie maad ründab,
ja muudame USA sõjalaevad, huvid ja laevaliikluse
sihtmärkideks me rakettidele, droonidele ja sõjategevusele.
Samaaegselt võimaliku eskalatsiooniga
Iraani Jeemeni-käsilase ja USA-juhitud eriüksuse vahel,
mis kaitseb meresõiduvabadust Punasel merel,
teatas USA keskväejuhatus, et Iraagi võitlejad
kes arvatavalt on seotud Iraani Islamirevolutsiooni Kaardiväega,
ründasid eile hommikul taas Iraagi Al-Assad'i õhubaasi,
kus paiknevad USA sõjaväelased.
Ehkki see oli Iraagi terrorirühmade provotseerimata rünnak
USA sõjaväelaste vastu,
läksid operatsiooni Sisemine Otsustavus ühenderiväed,
mis võitlevad ISISe vastu nii Iraagis kui Süürias,
rünnaku lähtepaigast lihtsalt mööda Iraagi julgeolekujõudude juurde,
mis suundusid seda paika uurima.
Selle tulemusena anti teada, et Iraagi väed leidsid ja hõivasid platvormveoki,
mis oli ehitatud ümber rakette välja tulistama.
Tänan vaatamast TV7 Iisraeli Uudiseid!
Palun veelkord paluda rahu Jeruusalemmale ja päästet Iisraelile.
Tuleb ka rõhutada, et TV7 Iisraeli töö põhineb 100% annetustel -
ta on mittetulundusteenistus -
ja kõik me saated on saadaval tasuta.
Seega, kui me päevauudised on teile õnnistuseks
ja te soovite aidata meil kanda neid kulusid,
võite teha annetuse meie võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme järgmistes TV7 Iisraeli uudistes!
Seniks šalom Jeruusalemmast!
Tõlge: Sulev Kivastik